ئه‌لفوئادى له‌ به‌ياننامه‌يگ ك(شه‌فه‌ق نيوز)ئاگادارى بوى، وت: ئى گامه‌ ئه‌دێده‌ هووكار چاره‌سه‌ركردن كيشه‌ى قه‌يران كاره‌با له‌ عراق وه‌ مه‌رجيگ خشته‌ى دابه‌شكردن كاره‌با له‌بان هاووڵاتيه‌يل له‌ به‌غدا وه‌ چه‌وديرى راسه‌وخۆ حه‌يده‌ر عبادى سه‌رۆك وه‌زيره‌يل بدێ.
ئه‌لفوئادى هه‌ميش وت: حاڵه‌ته‌يليگ له‌ گه‌ناته‌كارى و نه‌وين دادگه‌رى له‌ دابه‌شكردن كاره‌با وجوود ديرێد و له‌ چه‌ن ناوچه‌يگ كاره‌با له‌ 16 تا 21 سه‌عات ئه‌دريه‌ێد و له‌ بڕه‌ ناوچه‌يليگيش له‌ په‌نج سه‌عات ته‌نيا يه‌ك سه‌عات كاره‌با ئه‌دريه‌ێد.
جى باسه‌، دويه‌كه‌ ئيواره‌يش له‌ مه‌يدان ته‌حرير له‌ناوڕاس به‌غداى پايته‌خت خوه‌ينيشانداينيگ له‌بان كه‌مى كاره‌باو خزمه‌تگوزاريه‌يل تر ئه‌نجام درياو له‌تى داوا له‌ حكومه‌ت كريا كاره‌با و خزمه‌تگوزارى ئه‌را مه‌ردم دابين بكا.
